Joseph Mukasa Zuza

**Joseph Mukasa Zuza** (født 2. oktober 1955 i Malembo ved Lilongwe i Nyasaland; død 15. januar 2015 nær Mzimba i Malawi) var katolsk biskop av Mzuzu.
## Liv og virke
### Prest
Joseph Mukasa Zuza studerte teologi ved *Kachebere Major Seminary* i Mchinji og ble presteviet for bispedømmet Mzuzu den 25. juli 1982.
### Biskop av Mzuzu
Den 3. mars 1995 utnevnte pave Johannes Paul II ham til biskop av Mzuzu. Den apostoliske pro-nuntius til Malawi, erkebiskop Giuseppe Leanza, ordinerte ham til biskop den 6. mai samme år; medkonsekratorer var biskopen av Chikwawa, Felix Eugenio Mkhori, og biskopen av Lilongwe, Tarcisius Gervazio Ziyaye.

I 2010 ble hans bispedømme delt. ​Om det nye bispedømmet Karonga sa biskop Zuza til at delingen var «nødvendig, fordi det er ganske krevende å reise til noen steder fra hovedkvarteret.» Han beskrev vanskelige reiser på dårlige veier i terrengkjøretøyer til menigheter så langt som 250 miles unna.

Zuza vart president for Bispekonferansen i Malawi (ECM) fra 2011. Som president for bispekonferansen sa han alltid sin mening, noe som noen ganger rammet regjeringstjenestemenn. President Bingu wa Mutharika var blant dem som mislikte biskopens frittalenhet, og irriterte seg over den katolske kirke. Han var en biskop som utøvde den profetiske tjenesten med stor bekymring for mange av Malawis stemmeløse. Han var også kjent for sin pastorale iver og enkle levemåte.

Han hadde en rekke andre stillinger i Association of Bishops' Conferences of East Africa (AMECEA). Han var storkansler for Catholic University of Malawi (CUNIMA).

Han var engasjert i mange sosiale og sosioøkonomiske spørsmål i Malawi og etterstrebet utvikling av sin egne afrikanske kultur. Ifølge biskopen var det organisasjoner som brukte penger for å lokke for det meste unge fattige mennesker til å prøve ut uafrikanske livsstiler og samliv på bekostning av ekteskapet mellom én mann og én kvinne.

I oktober 2014 uttrykte han i et intervju gitt til Vatikanradioen bekymring angående innflytelsen fra Vesten i Malawi. Ifølge biskop Zuza bruker noen organisasjoner donasjoner for å oppmuntre fattige unge mennesker i deres omsorg til å ta etter vestlig livsstil og for å fremme samkjønnslig samliv.

Biskop Zuza døde i Mzimba av sine skader etter en bilulykke ved Chikangawa nær Mzimba i januar 2015. Han ble kastet ut av bilen ved sammenstøtet. Ifølge ledsagere var biskopen ved bevissthet hele veien til sykehuset.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Erkebiskop Giuseppe Leanza (1943- ) *1990
* Biskop *Joseph Mukasa Zuza* (1955-1015) *2012

## Referanser